বাতিঘর (প্রকাশনী)

বাতিঘর একটি বাংলাদেশি বই প্রকাশনা প্রতিষ্ঠান এবং গ্রন্থবিপণি। ২০০৫ সালে বাংলাদেশের চট্টগ্রাম শহরে এর যাত্রা শুরু হয়। ২০০৯ সালের দিকে বাতিঘর আত্মপ্রকাশ করে প্রকাশনা সংস্থা হিসেবে। বাতিঘর এযাবৎ ইতিহাস, সাহিত্য, চারুকলা, সাক্ষাৎকার এবং  জার্নাল বিষয়ে দেড়শোর অধিক বই প্রকাশ করেছে। বর্তমানে চট্টগ্রাম, ঢাকা, সিলেট এবং রাজশাহীতে বাতিঘরের শাখা রয়েছে। ২০২৩ সালের হিসেবে বাতিঘরে ২,৫০০ প্রকাশনা সংস্থার প্রায় লক্ষাধিক বইয়ের সংগ্রহ রয়েছে।

ইতিহাস
থাম্ব|বাম|একুশে গ্রন্থমেলা ২০২৪, চট্টগ্রাম।

২০০৫ সালের ১৭ জুন চট্টগ্রামের চেরাগি পাহাড়ে ১০০ বর্গফুটের একটি বইয়ের দোকান হিসেবে বাতিঘর যাত্রা শুরু করে। ২০২১ সালে চট্টগ্রাম প্রেস ক্লাব ভবনের নিচতলায় স্থানান্তরিত হয়ে এটি বিশদ পরিসরে কার্যক্রম চালু করে। জাহাজ সাদৃশ এই দুই হাজার বর্গফুটের বইবিপণিটির নকশা করেছেন শাহীনূর রহমান। ২০১৭ সালের ডিসেম্বরে ঢাকায় বাতিঘরের দ্বিতীয় শাখা চালু হয়।

বাংলা একাডেমি আয়োজিত অমর একুশে বইমেলায় ২০১৬ সাল থেকে বাতিঘর অংশ নিচ্ছে। মেলায় স্টল সজ্জার জন্য বাতিঘর একাধিকবার পুরস্কৃত হয়েছে। ২০১৯ সালে সিলেটে এবং ২০২৩ সালে রাজশাহীতে বাতিঘরের শাখা চালু হয়। 

আউটলেট 
বর্তমানে চট্টগ্রাম, ঢাকা, সিলেট এবং রাজশাহীতে বাতিঘরের ছয়টি শাখা রয়েছে।

 বাতিঘর চট্টগ্রাম, চট্টগ্রাম প্রেস ক্লাব,  চট্টগ্রাম
 বাতিঘর ঢাকা, বিশ্বসাহিত্য কেন্দ্র ভবন, ঢাকা
 বাতিঘর ঢাকা, ৪৬ আজিজ সুপার মার্কেট, শাহবাগ
 বাতিঘর ঢাকা, রমী মার্কেট, বাংলাবাজার, ঢাকা
 বাতিঘর সিলেট, গোল্ডেন সিটি কমপ্লেক্সে, সিলেট
 বাতিঘর রাজশাহী, খানসামার চক, রাজশাহী

তথ্যসূত্র

বহিঃসংযোগ



বিষয়শ্রেণী:২০০৫-এ বাংলাদেশে প্রতিষ্ঠিত
বিষয়শ্রেণী:২০০৫-এ প্রতিষ্ঠিত বাংলাদেশী কোম্পানি
বিষয়শ্রেণী:বাংলাদেশের বই প্রকাশনা কোম্পানি
বিষয়শ্রেণী:বাংলাদেশী মার্কা